

**Περιφέρεια Στερεάς Ελλάδας – Αγροδιατροφική Σύμπραξη Στερεάς Ελλάδας**

**ΑΓΡΟΔΙΑΤΡΟΦΙΚΗ ΣΥΜΠΡΑΞΗ ΣΤΕΡΕΑΣ ΕΛΛΑΔΑΣ**

**info@agrifoodcentralgreece.gr** **tel: 22213 53543**

**EUΟRGJOU**

**01/03/2023- 01/03/2026**

**ΒΙΟΛΟΓΙΚΑ Προϊόντα.:**

* Ελαιόλαδο
* Κονσερβολιά
* Μέλι
* Γαλακτοκομικά

**Δράσεις που καλύπτονται από το πρόγραμμα:**

* Δωρεάν συμμετοχή σε Διεθνείς Εκθέσεις Τροφίμων στις

ΗΠΑ & στις Αραβικές χώρες

* Αγορά δειγμάτων προϊόντων, μεταφορά & ασφάλιση
* Σχεδίαση & δημοσίευση διαφημίσεων
* Δημιουργία διαδραστικής ιστοσελίδας & προβολή στα social media
* Επιχειρηματικές Συναντήσεις (Β2Β)
* Δημοσιεύματα
* Media kits & προωθητικά είδη
* Δράσεις προβολής εντός hyper/supermarkets & ημέρες δοκιμών
* Δραστηριότητες σε σχολεία
* Εκδηλώσεις γευσιγνωσίας
* Σεμινάρια & εκπαίδευση επαγγελματιών

EUORGJOU

# Enjoy EUΟRGJOU experiences from Greece , Romania and Bulgaria

# 01/03/2023 - 01/03/2026

# " Organic way of living starts with European Quality food!"

H **Περιφέρεια Στερεάς Ελλάδας,** σε συνεργασία με την **Αγροδιατροφική Σύμπραξη Στερεάς Ελλάδας,** ανακοινώνει τη συμμετοχή της στο ευρωπαϊκό διακρατικό πρόγραμμα **<<EUORGJOU>> και προσκαλεί τους ενδιαφερόμενους παραγωγούς να συμμετέχουν στις δράσεις του προγράμματος.**

Σκοπός του προγράμματος είναι η **προώθηση των βιολογικών προϊόντων της Περιφέρειας Στερεάς Ελλάδας** ( ελαιόλαδο , κονσερβολιές, γαλακτοκομικά και μέλι ) της **Ρουμανίας** (Γαλακτοκομικά) και **Βουλγαρία**(μέλι) **στις αγορές των Ηνωμένων Πολιτειών ,των Ηνωμένων Αραβικών Εμιράτων και της Σαουδικής Αραβίας**. Επιγραμματικά, το πρόγραμμα έχει ως στόχο την ενίσχυση της ανταγωνιστικότητας και της κατανάλωσης των βιολογικών προϊόντων υπό την προβολή και τη βελτίωση της εικόνας τους. Ομάδες στόχοι είναι τα δίκτυα εισαγωγής, διανομής και Ho.Re.Ca., οι καταναλωτές και οι συντελεστές επηρεασμού των ανωτέρω (επαγγελματίες, σεφ, ειδικοί στη γαστρονομία, δημοσιογράφοι, influencers κ.α.). Οι δε δράσεις του προγράμματος εκτείνονται σε βάθος τριετίας και κάθε χρόνο πραγματοποιείται οικονομικός έλεγχος από πιστοποιημένη εταιρεία auditors.

Το πρόγραμμα ξεκίνησε να εφαρμόζεται από την **01/03/2023**, έχει **διάρκεια 36 μήνες** και συνολικό προϋπολογισμό **3.187.508,00€** εκ των οποίων 1.255.097,60€ αναλογεί στην Αγροδιατροφική Σύμπραξη Στερεάς Ελλάδος (συντονιστής εταίρος). Το εν λόγω πρόγραμμα είναι συγχρηματοδοτούμενο κατά 80% από την Ε.Ε. και κατά 20% από την **Περιφέρεια Στερεάς Ελλάδας** και την **Αγροδιατροφική Σύμπραξη Στερεάς Ελλάδας**. Εξαιτίας του μεγάλου προσδοκώμενου οφέλους για την τοπική οικονομία και τα παραγόμενα αγροτικά προϊόντα, στο πλαίσιο ενίσχυσης της παρουσίας των βιολογικών προϊόντων στη σημαντική αγορά των Ηνωμένων Πολιτειών και της αραβικής χερσονήσου, η Περιφέρεια Στερεάς Ελλάδας αναλαμβάνει να καλύψει οικονομικά τις δράσεις του πρώτου έτους ούτως ώστε να μπορέσει να εκκινήσει δυναμικά το πρόγραμμα μέχρι να γίνουν οι πρώτες εισροές από την Ε.Ε.

Οι πρώτες δράσεις επικοινωνίας στα social media και στα ΜΜΕ βρίσκονται στη φάση του σχεδιασμού ενώ ήδη οργανώνεται το εκθεσιακό μας πλάνο στις Ηνωμένες Πολιτείες (**BIOFACH AMERICA 21-23/9/ 2023**) και στην Αραβική χερσόνησο (**BIOFACH SAUDI ARABIA 19-21/11/2023 και Μ.Ε.ΝΟ.P.E.12-14/12/2023**) που θα λάβουν χώρα τους ερχόμενους μήνες.

Συνεπώς, προσβλέπουμε στην καλή συνεργασία μας, σας προσκαλούμε να συμπληρώσετε το Google Form

<https://docs.google.com/forms/d/e/1FAIpQLSc4X6YQ3Ztb8Z_6zTiZV6of753GMMArN0tgVX-jDZTE-q6nLw/viewform?vc=0&c=0&w=1&flr=0> (Ctrl + κλικ) με τα στοιχεία σας και με προτάσεις σας μέχρι και την Παρασκευή 30/06/2023 και σας ευχαριστούμε εκ των προτέρων για την ανταπόκρισή σας!

***Για περισσότερες πληροφορίες:***

*Γραφείο Αγροδιατροφικής Σύμπραξης Στερεάς Ελλάδας Τηλ.:* ***2221353543*** *| Email:* ***info@agrifoodcentralgreece.gr***